Renata Bažok redovita je profesorica u trajnom zvanju koja 30 godina radi u visokom obrazovanju. Od 1993. godine provodi istraživanja integriranog suzbijanja krumpirove zlatice, žičnjaka, štetnika šećerne repe, štetnika uljane repice, kukuruzne zlatice i drugih štetnika kukuruza, s posebnim naglaskom na nekemijske metode suzbijanja. Njezine su istraživačke i razvojne kompetencije primijenjena entomologija, integrirana zaštita bilja, zaštita bilja štetnika u ekološkoj proizvodnji, otpornost štetnika na insecticide, zoocidi i utjecaj pesticida na korisne kukce.

Objavila je više od 100 članaka u časopisima i 150 ostalih članaka (Scopus, 79 članaka, ukupni citati: 951, h-indeks: 18). Popis publikacija može se pronaći na: <https://www.researchgate.net/profile/Renata_Baok/contributions>.

Specijalizirala se u SAD u tri navrata putem stipendija dodijeljenih od strane USDA/ARS, Cochran i Fullbright programa. Bila je istraživač u dva USDA/CRO projekta i u nekoliko nacionalnih znanstvenih projekata. Bila je glavni istraživač u 4 nacionalna znanstvena projekta i nacionalni koordinator za obuku FAO projekta (GTFS/RER/017/ITA).

Koordinirala je strukturnim projektom zajednički financiranim od EU i Hrvatska (IPA 2007/HR /16IPO/001-040511) i projektom razvoja ljudskih potencijala u fitomedicini (ESF projekt). Sudjelovala je i vodila TEMPUS projekte, sudjelovala u četiri ERASMUS+ projekta strateškog partnerstva i koordinirala Erasmus+ projekt izgradnje kapaciteta „HarISA“ usmjeren na razvoj zajedničkog međunarodnog programa doktorskog studija u biljnom zdravstvu.

Sudjelovala je u projektima usmjerenim na povećanje kvalitete visokog obrazovanja kroz razvoj kvalifikacijskog okvira i kroz razvoj sustava studentske prakse koji studentima omogućava stjecanje praktičnog iskustva tijekom studija.